Der er angiveligt en tricktyv på spil i Thisted. Det skriver Limfjord Update. Mandag formiddag klokken 10.45 skaffede han sig adgang til lejligheden hos en 84 årig mand i Rosenkrantzgade i Thisted under påskud af at skulle kontrollere radiatorerne. Da manden pludseligt ville veksle en 500 kroneseddel, fattede den 84-årige mistanke og jog manden på flugt. Det afholdt dog ikke tyven fra at skaffe sig adgang til en 94-årige kvindes lejlighed samme sted og med samme begrundelse - at radiatorerne skulle checkes. Det lykkedes tyven at få kvinde ind i et andet værelse under påskud af, at hun skulle banke på radiatoren. Da kvinde kom ud, havde manden stjålet kontanter fra en kommode og var forsvundet. Politiet beskriver manden som udlænding, 30-40 år, cirka 170 cm høj og iført mørkt tøj. Politiet opfordrer ældre til, at man ikke lukker op for folk, der ikke har legitimation med sig, hvis man for eksempel vil checke radiatorer, ligesom man straks skal kontakte Politiet på 114 – også gerne, hvis man har oplysninger i de aktuelle sager.

Referat:
Politiet beder nu offentligheden om hjælp til at pågribe en tricktyv, der huserer i det centrale Thisted.